
Agyi plaszticitás a kritikus periódus fényében

Agyunk plaszticitása határozza meg, milyen mértékben tudunk új tudást megszerezni. Agyi kapacitás tekintetében a nyelvi funkciók betöltése jelenti az egyik legtöbb agyterületet átfogó tevékenységet azon okból, hogy a nyelvi feldolgozás és produkció kívánja meg a legtöbb agyterület koordinálását. Agyi plaszticitás viszonylatában, amely a neurális szerkezet tanulás hatására történő változását jelenti, a nyelvi megnyilvánulások és a bejövő információk feldolgozása az agyi plaszticitás legjobb mutatói. A nativista elméletek szerint az agy kora gyerekkorban legalkalmasabb a legtöbb készség, és tudás felvételére, ám ez a képesség a kor előrehaladtával egyre gyengül. Kísérleti nyelvi tesztelések azonban bizonyítják, hogy habár néhány nyelvi funkcióra hatással van a kritikus periódus, mint a felnőtt kori nyelvtanulás esetén a szintaktikus szerkezetek feldolgozása vagy a nyelvtani szabályok megtanulása, a felfogás és a szókincs fejlesztés ennek ellenére nem esik áldozatául a kritikus periódus elméleteiben foglalt szinaptikus rugalmatlanság folyamatainak. 



